
MINISTER GEOFFREY WEVER DEN PROME 
REUNION CU HUNTA DI SUPERVISION NOBO DI KVK 


MIEMBRO INDEPENDIENTE DI 
PARLAMENTO RYÇOND DO NASCIMENTO 


CELEBRA 70 AÑA DI 
CARNAVAL CU ALEGRIA, 
PERO SANAMENTE! 


WARDACOSTA Y 
CUERPO POLICIAL 
ARUBA TA INTERCEPTA 
YOLA CU JERRYCANS 


FUNDACION SANTA FE DE BOGOTA 

D 
en un reunion diahuebs 1 di 
februari 2024, Minister Geof- 
frey Wever a tene un prome en- 
cuentro oficial cu e hunta di 
supervision nobo di Camara 
di Comercio. E encuentro aki 
a subraya e compromiso di tur 
partido involucra pa fomenta 
un ambiente colaborativo. “Ca- 
mara di Comercio ta un partner im- 
portante pa por impulsa e agenda economico di Aruba”, se- 
gun e mandatario. 


A discuti varios punto di importancia durante e reunion 
manera colaboracion entre diferente sectornan, iniciati- 
vanan internacional pa inversion, retonan cu (falta) cantidad 
di trahado, y incentivonan economico cu por traha riba dje, 
entre otro. 


Minister Geoffrey Wever ta optimista tocante e oportuni- 
dadnan di esfuersonan colaborativo. Despues di un aña cu 
algun logro concreto, ta premira cu hunto cu Camara di 
Comercio lo amplia esfuersonan pa sigui promove comercio 
y crecemento economico di Aruba. 


Tur esaki ta posibel basa riba un plan strategico, colabora- 


cion firme den region y un compromiso pa enfrenta desa- 
fionan economico directamente.” 


“Mi kier felicita e board nobo, y ta desea Sr. Diederik 
Kemmerling hopi exito y iluminacion den su rol como presi- 
dente nobo y Sr. Robert Croes den su rol como vice pres- 
idente nobo. Tur clase di exito na e board completo, esta 
Monica Kock, Gavril Mansur, Eugene Farro, Derrell Maxwell y 
Omar Tromp. Camara di Comercio su board tambe ta conta 
miembronan nobo ta sr. Devaney (Dave) Martinus y sra. 
Nathalie Moore.” 


“Tambe kier a gradici presidente saliente, Sr. Gavril Mansur, 
pa su esfuerso y input valioso durante e ultimo aña. Sr. Mansur 
su cooperacion y entusiasmo sigur a yuda nos logra dife- 
rente meta, pa cual nos ta sumamente agradecido. Tambe 
un danki na Sra. Monica Kock kende a fungi como vice-pres- 
idente, y miembronan saliente manera Eugene Farro, Lay 
Hing de Kort-Yee y Wanda Broeksema pa nan aporte.” 


“Sr. Mansur y su board tabata un partner strategico, cu 
a duna mi consehonan valioso y a yuda nos logra cosnan 
importante pa sector comercial, manera e.o e Trade Mission 
pa Colombia, y tambe e Business to Business Matchmaking 
entre comercio di Aruba y di Venezuela y hopi mas” - Minister 
Geoffrey Wever. 


Minister Geoffrey Wever den prome reunion 
cu hunta di supervision nobo di KVK 


D 
iahuebs mainta pa 8.20 di mainta, e homber di inicial 
O. a presenta na warda di polis Eaglebeach caminda el 
a bin duna informacion riba un caso di un brommer cu el a 
haya den mondi. 


Segun e cabayero aki, e ta un fotografo y diahuebs mainta el 
a dicidi di bay na Bubaliplas pa eynan busca parhanan entre 
otro, pa saca nan potret pero el a bin topa cu algo cu e no a 
spera. Canando den e matanan na Bubaliplas dado momento 
el a bin descubri un brommer cora sconde den e matanan y 
mesora el a sospecha cu aki ta trata di un brommer cu a ser 
horta y a wordo laga n’e sitio ey. 


Oficialnan di polis hunto cu e ciudadano aki a bay n’e luga 
indica y en berdad polisnan ta bin haya un brommer cora 


pero mesora a ripara cu varios pieza di e aparato a wordo 
kita y cu tambe a corta diferente kabel di e aparato. 


Controlando den e sistema di registracion, e oficialnan di 
polis a confirma cu tin keho entrega pa ladronicia di un 
brommer cora AKT pero no a duna marca di e brommer y 
polisnan a pidi sosten di e pick-up di polis pa transporta e 
aparato pa warda di polis na Santa Cruz caminda el a wordo 
hinca te ora cu atende cu e caso aki. 


Fotografo ta descubri brommer horta 

D 
esde cu nos ta mucha e ritmo dushi di “Jump With Your 
Towel” ta pone un smile na bo cara y duna bo alegria, 
pone bo move bo curpa, yenando bo body cu energia. E 
melodianan atractivo y e ritmo rapido ta drecha bo beis y 
kita tur stress. E ambiente ta excita, bo ta sinti bo feliz, bo ta 
lubida tur crisis. E atmosfera festivo di Carnaval ta pone bo 
sinti liber pa expresa y explora bo identidad cultural. Asina e 
locura di Carnaval ta drecha e bienestar general. 


Di Westpunt te Colorado hende ta bin pa mira Lighting 
Parade cu su efectonan impresionante, mientras Jump-Up y 
e festivalnan ta ser prepara na Noord y San Nicolas, na Playa 
y na Santa Cruz. Ta tur caminda hende ta celebra cu musica 
y baile. Di Calypso te cu Tumba, di eleccionnan di reina te cu 
e parada. Carnaval ta un emocion cu pueblo ta biba cu su 
ritmo impulsivo y melodianan energetico, uniendo hende for 
di tur clase social, tur nacionalidad y tur generacion di jong 
te cu grandi. Asina e expresion importante di nos herencia 
Caribeño, ta fomenta un sentido di comunidad, un sentido 
cu nos ta pertenece na otro, y un alegria comparti, refor- 
sando lasonan social y reduciendo division y polarisacion 
den nos sociedad. Hende feliz y mas contento cu hende cu 
a gana jackpot. Ta asina so nos ta mira berde brasa cu geel, 
ta grita “Aruba ta Hot”. 


Tur e esaki ta atrae un cantidad di turista, cu mester come 
y bebe. Esey ta yuda e trahado te cu e comerciante, sinti 
cu nos talento y creatividad ta mas cu abundante. Claro, 
pasobra e elemento competitivo den e diseño di trahenan, 
composicion di musica, y coreografia di baile ta fomenta 
creatividad y innovacion. Ta asina nos ta pusha nos fronter- 
anan cultural y nos expresionnan artistico den un sorpren- 
dente aceleracion. Ora nos habri nos mente, ta hasta dificil 
pa midi si ta e politico ta causa resultado of si ta artistanan, 
manera Cladius, ta nos abogado. 


P’esey mi kier felicita henter e mundo carnavalesco pa e 
siguiente dies dia cu bo ta celebrando 70 aña di fiesta, goso 
y emocion. Pero, pauze un rato cu tanto alegria, hunto cu 
Cladius ainda mi tin algo di bisa. Cuidao bo ta baila dushi 
pasa bon, for di J’ouvert te cu Parada Grandi, sin paga tino 
riba bo actuacion. Ok, ok, bo no kier e “party to stop”, p’esey 


bo ta grita “No! Bo ta loco?”. 


Pero hinca esaki den bo coco: NO BEBE DI MAS. Henter dia 
bo ta bebe, ata anochi cabes den pochi wc. Despues, cu 
dolor di cabes, muhe ta zundra bo, core bo foi cas. Claro, bo 
lenga ta pisa, bo ta haci mahos, hasta bo ta bira fastioso. Bo 
kier core duro, bula fuse, dal bo auto den palo di luz! Si bo 
dal di mas, bo no kier yega cas, bo no tin gana di stuur, bo 
cara ta zuur. Hasta si bo para stret ora polis para bo, polis ta 
bay hiba bo. No bebe di mas pa bo no hera cas, pa bo cabes 
explota, y bo curpa keda mal kibra, pasobra bo ta wayaba. 


Miembro Independiente di Parlamento Ryçond do Nascimento 


Celebra 70 Aña di Carnaval 
cu alegria, pero sanamente! 

A 
yera madruga Wardacosta, den bon colab- 
oracion cu Cuerpo Policial Aruba, a logra 
intercepta un boto tipo yola cu 4 persona riba 
lama. Despues cu a detecta e boto sospechoso, 
a dirigi dos boto di patruya Metal Shark n’e sitio. 


Durante e persecucion e tripulantenan a tira 
diferente jerrycans den lama. Pa por a logra stop 
e boto, personal di Wardacosta a los un tiro di 
advertencia pa indica n’e capitan pa e para e 
boto. 


Despues di a logra intercepta e boto, a haya 
na bordo 4 hende homber di e nacionalidad 
Venezolano. E agentenan di Wardacosta a logra 
saca tur e jerrycans nan for di awa. Wardacosta 
a entrega e 4 hombernan y e jerrycans, cual 
ta sospecha cu tin como contenido droga na 
Cuerpo Policial Aruba. E caso lo sigui den inves- 
tigacion. 


Wardacosta y Cuerpo Policial Aruba ta intercepta yola cu jerrycans 

O 
rganisacion di Nacionnan Uni ta den un escandalo nun- 
ca bisto. Esaki tin di haci cu e masacre cu a tuma luga 
dia 7 di october 2023 na Israel. Un 1200 funcionario di e 
agencia di Organisacion Nacionnan Uni tin vinculo cu Hamas 
cu a ataca pueblo di Israel. Un total di 13 pais a para e con- 
tribucion n’e fondo financiero n’e Organisacion di Nacionnan 
Uni. E Sustainable Development Goals ta forma parti di e 
programa di Organisacion di Nacionnan Uni, mescos cu e 
Organisacion di Salud y e World Economic Forum cu tin 
como lema: lo bo no tin nada y lo bo ta contento. Poco poco 
tur cos ta saliendo na claridad. E metanan di Desaroyo Sos- 
tenibel ta hopi bunita hinca den otro pero den realidad ta: 1. 
baha e cantidad di poblacion mundial; 2. bin cu e paspoort 
digital; y 3 bin cu e moneda digital. Con e poblacion mundi- 
al ta wordo baha ta pa medio di e vacuna. Na 2019 Organ- 
isacion Mundial di salud a bin cu mas cu 54 vacuna compara 
cu na aña 1983 tabata tin 11 vacuna. 


Nunca a existi un pandemia paso covid-19 no ta un virus 
sino un arma biologico y e vacuna cu nan ta papia di dje ta 
un experimento genetico cu nunca a wordo aproba. For di 
e informacion cu a bin den publicidad na New Zealand por 
a saca afo cu 11.000 persona, entre nan elitenan y politi- 
conan, nunca a vacuna. Barry Young a haya importante pa 
saca e informacion aki pa motibo di e aumento di morto bow 
di esnan vacuna cu ta alarmante. E efecto secundario cu e 
vacuna a trece cu n’e ta myocarditis. Esnan cu a contrae 
myocarditis lo muri entre 5 pa 10 aña y akinan nos ta papia 
di mucha nan jong te cu hendenan di edad avansa. Big Farma 
a hiba un ganashi di 60 biyon dollar y nan entrada pa uzo 
di e remedinan pa trata e efecto secundario lo yega na 500 
biyon di dollar. E ganashi barbaro tin mas balor cu e bida di 
ser humano. Tristo ta pa mira con gobiernonan rond mundo 
cu ta forma parti di e Desaroyo Sostenibel ta haci negoshi cu 
bida di nos pueblo. 


Na Canada e prome minister ta shareholder di e compania 
cu a bende vacuna na gobierno. Na Italia tin un investigacion 
penal contra di e ex minister di salubridad y ta papia di un 
crimen contra bida di pueblo. No solamente na New Zealand 
pero tambe Merca pueblo a lanta y no ta tuma e vacuna 
mas. Nos sa tambe cu senador Robert Kennedy Jr a gana 
un caso contra di e departamento di salubridad Americano. 
Tambe a cuminsa detene esnan cu kier bin cu un otro arma 
biologico e aña aki pa uza mesun procedura di covid-19 cu 
na final mester hiba na un lockdown. 


Pakico kier introduci e paspoort digital? Den e paspoort 
digital tin bo relato medico, si bo a ta vacuna of no, bo profe- 
sion, cuanto placa bo ta gana y bo cuenta di banco. Riba e 
parti di e moneda digital tambe ta bay tin mas control di 
parti di gobierno. Nos ta na vispera di e caida di banconan 
central rond mundo. Esaki t’e great reset.World Economic 
Forum no a logra su meta paso di otro banda tin e paisnan 
cu ta forma parti di BRICS. Na China si bo comete un infrac- 
cion den trafico ta kita bo placa di boet di biaha for di bo 
cuenta di banco. Si bo protesta contra di gobierno bo cuenta 
ta wordo blokia. Lo bo no por spaar placa mas paso si bo no 
uze, e ta wordo kita for di bo cuenta. Esaki t’e direccion cu 
nos gobierno ta hibando nos. Poco poco nos lo perde nos 
libertad. No por papia di privacidad paso esey tambe lo bo 
perde. Tampoco lo bo tin libertad di expresion. 


E 17 puntonan di Sustainable Development Goals ta un plan 
bunita poni riba papel pero e ta un plan comunista. Esaki nos 
gobiernonan a cuminsa cu n’e bou di partido MEP tempo di 
agenda 21 y na 2015 bao di gobierno di partido AVP el a bira 
Sustainable Development Goals conoci p’e agenda 2030. 
Nos por corda e celebracion di 23 di september 2015 y aña 
pasa dia 23 september 2023 cu nos gobierno di coalicion di 
partido MEP y RAIZ a celebra. E celebracion aki ta mas bien 
un traicion na nos pueblo. Un cos si ta sigur, e plan aki di 
Nacionnan Uni a fracasa despues di locual cu a pasa di 7 di 
october 2023 na Israel. 
Esnan responsabel lo tin cu aparece dilanti di un tribunal 
militar. Ainda nos parlamentarionan supuestamente cristian 
ta sigui defende nan gobierno enbes di sali na defensa di 
nos pueblo. Rond mundo nan lo bay pa esnan cu ta forma 
parti di e agenda 2030 p’esey hopi politico a cuminsa Sali 
na careda. Esnan cu a bay contra boluntad di Dios lo sufri e 
consecuencia di locual cu nan a sembra. Partido Curpa t’e 
unico alternativa. 


Eric Ras(Curpa): 


E mentira ta wordo promovi pero tardi of 
tempran e berdad semper lo mira luz di dia 

S 
ecretario General di Defensa, Maarten Sch- 
urink, a haci un bishita di trabou na islanan 
ABC. El a combersa cu trahadonan di Marina, y 
Marechosé, Ehercito y Marechosé cu ta ubica 
riba Islanan di Caribe Hulandes. Cu un area di 
Costa di mas o menos 900 kilometer, hopi traf- 
ico aereo y acuatico ta haci di esaki un area 
dinamico, den cua e menasa no ta solamente 
hipotetico. Hunto cu Wardacosta, Duana, Po- 
lis in paisnan rondo, Defensa ta traha hunto pa 
zorg pa siguridad den Region Caribe Hulandes.  


Secretario General    Maarten Schurink su 
palabranan:  “Hustamente den e tempo aki cu 
nos ta preparando nos mes pa un conflicto no 
desea dentro di cinco pa dies aña, nos tin mester 
di otro. Den Reino, y tambe pafo di Reino.”  


Secretario General di Defensa a haci un bishita na islanan ABC 

K 
ico ta pasando riba Aruba? Mi Dios Santo!!! Demasiado escandalo ta 
pasando tras di otro. Nos por corda cu parlamentario di MEP a exi- 
gi cabes di e persona cu tabata traha na Algemene Rekenkamer paso ela 
papia un tiki duro na Burger King. Awo e mesun parlamentario aki a bira 
mudo y no ta bisa nada mas. Si e ta conta p’e, e lo mester ta conta bo go- 
bierno tambe. Acaso gobierno a tuma luga di dios, paso nan maldadnan 
no ta conta??? 


Nos por corda con politiconan di partido AVP a wordo yama pa tur sorto di 
cos. Awe scupi cu nan a lansa na laira a cay den nan cara. Por ta p’esey tur 
hende ta keto. Esaki ta integridad? Nos no ta nan pero nos por mas miho 
cu nan. Claro e parlamentario di partido MEP mester keda keto keto paso 
sino lubida gobierno. 


Nos por a scucha cu lo no duna pueblo oportunidad pa paga impuesto 
riba number di auto despues di 31 di januari. Tur aña tabata extende e 


Eric Ras(Curpa): 


Escandalo y falta di integridad a bira normal p’e gobierno actual 


periodo, pero awor diripiente no mas. Despues 
cu a bin cu BBO na frontera tabata kier pa 
luna di december caba paga e belasting riba 
number di auto. Nos gobierno no tabata kier 
pa nos pueblo recorda e binimento di Hesus 
n’e mundo aki y tampoco e aña nobo. 


Otro prueba cu nos gobierno kier caba cu tur 
celebracion cristian probablemente cu e inten- 
cion pa pasa e ley di matrimonio di mesun sexo 
manera ladron den anochi y haya caminda 
habri pa sigui indoctrina nos hubentud cu un 
enseñansa cu mas y mas ta alehando di nos 
fe cristian. Pueblo no por permiti pa gobi- 
erno sigui cu Sustainable Development Goals. 
E metanan di e Sustainable Development 
Goals lo tin como consecuencia cu e biene- 
star di nos futuro generacion ta na peliger y 
mas medida lo wordo introduci. Medidanan 
cu tin nos pueblo strangula. Locual cu gobi- 
erno kier logra pa tur hende biba den pobresa. 
Paisnan manera na Cuba y Venezuela ta un 
bon ehempel. 


Fiesta ta bon pero corda riba mañan. Nos 
tin sigur cu mayoria di nos pueblo ta desea 
p’e gobierno aki bay cas pa caba. Nos no 
tin e fecha y e ora pero un cos ta sigur cu e 
tempo di Dios ta perfecto. Na Europa e agri- 
cultornan a cansa di e gobiernonan socialista 
y nos por mira cu e mecha a cende na Europa. 
Spaña, Portugal, Francia, Luxemburg, Belgica, 
Alemania y Hulanda e agricultornan ta den 
un protesta pisa. Mundialmente lo bay tin 
scarsedad di cuminda. Si PVV no sali na 
defensa di e agricultornan e por wel di lubida 
di lo keda e partido mas grandi na Hulanda. 
Dimes nan a vota contra pa kita e btw for di 
fruta y berdura pa yuda e pueblo Hulandes ya 
cu eynan tambe prijsnan a bay halto. 


Tempo lo bira hopi dificil pero tur hende lo 
haya sa cu tin un Dios na Aruba. E agenda di 
Sustainable Development Goals gobierno por 
hinc’e den nan maleta paso nan lo core bay 
sin mira patras. Rond mundo e agenda 2030 
a cuminsa cay den otro y e gobernantenan sa 
kico ta spera nan. E agenda aki lo cay aki na 
Aruba tambe. Partido Curpa t’e alternativa. 

R 
ecientemente, 
Departamento 
di 
siguridad 
nacional, 
Veiligheidsdienst Aruba (VDA), hunto cu autoridadnan Ca- 


nades di Border Control, a tene un curso pa varios profesional di 
siguridad, riba con pa reconoce documentonan oficial, y e forma 
con awendia ta traha documentonan, fraudulento. Prome Minister 
Evelyn Wever-Croes a expresa, cu e ta di suma importancia pa e 
profesionalnan ta bon prepara riba e tema aki, pa nan por detecta 


e documentonan falso aki di leu. 


Manera ta conoci, mundo ta birando mas moderno, y esaki ta 
pone cu tur hende ta bira mas creativo. Aruba ta den recupera- 
cion, cu ta positivo, pero cu esaki, e isla ta atrae tambe influen- 


cianan malo, cu talbes por drenta solamente cu documentonan 
falso. P’esey cu cada paso pa bay padilanti, mester percura pa 


autoridadnan ta bon prepara, pa sigura cu Aruba ta keda un isla 
sigur. 


“Mi ta hopi contento cu e curso aki a wordo duna. Tin un grupo 
grandi di profesional local cu a haya e training aki, cu ta mas 


moderno, pa asina por detecta paspoort, cedula y/of otro tipo 
di documentonan cu mester pa drenta un pais, cu por ta falso. 
Tambe, mi ta gradici VDA pa organisa e curso aki, invertiendo 
asina den nos profesionalnan, pa asina nos tin e siguransa, di por 
tin un Aruba mas sigur”, Prome Minister a expresa. 


Varios profesional di siguridad na Aruba a ricibi 
un curso pa detecta documentonan fraudulento 

N 
a 1972, mas di 51 aña pasa, a nace na Colombia Fundacion Santa 
Fe de Bogota. Un entidad social priva sin fin di lucro cu e proposito 
fundamental di sirbi, lidera y influencia positivamente den e sector di 
salud pa contribui na bienestar di e personanan y comunidad. 


Desde e momento ey, el a wordo reconoci p’e generacion di balor na 
diferente condicion clinico, resultado superior den salud, implementa- 
cion y evolucion di proyecto strategico cu ta garantisa sostenibilidad 
y cultura, pero vooral pa su atencion humanisa, enfoca riba hende.= 
E Fundacion a destaca pa su compromiso cu e generacion di conoce- 
mento cientifico propio, a traves di investigacion cu ta contribui den e 
tumamento di decision y e formulacion di maneho publico riba campo 
di salud. 


Liderazgo den conocemento y innovacion, na servicio di tur 
E investigacion cientifico y clinica di Fundacion Santa Fe de Bogota 
ta contribui n’e desaroyo di solucion innovador y personalisa na reto 
medico specifico y ta permiti atende no solamente e malesanan exis- 
tente, sino tambe na anticipa y prepara p’e posibel retonan futuro den 
salud. 


Esaki ta garantisa cu e institucion ta ekipa pa confronta situacion 
medico emergente cu e maximo eficacia. Cada aña nan ta dirigi mas 
di 100 proyecto di investigacion cu e obhetivo di genera conocemento 
util y pone nan na servicio di comunidad di forma cientifico, confiabel 
y eficiente. 


E institucion ta conta cu profesional cu ta hunga un papel crucial den 


e generacion di conocemento y den e mehoracion continuo di asis- 
tencia medico. Na 2023 a publica 369 articulo cientifico den revista 
indexa, consolidando nan presencia den e revistanan mas influyente na 
nivel mundial, cu publicacion di renombre den New England Journal of 
Medicine, Nature y JAMA Neurology, entre otro. 


Fundacion Santa Fe de Bogota ta esforsa pa pone na disposicion di 
e pashentnan e ultimo innovacionnan medico, garantisando asina un 
tratamento mas eficaz y personalisa. Den e contexto aki, e tecnologia 
y innovacion ta lanta como e pilar cu ta impulsa e progreso di atencion 
medico, fortaleciendo su posicion di liderazgo. 
E indice H, cu ta midi productividad y e impacto di e investigacion, a 
aumenta 17 punto den e ultimo 4 aña, alcansando un balor di 58. Fuera 
di esey, ta un di e cuater entidadnan mas productivo den investigacion 
di salud di Latino America y ta promove desaroyo di e generacionnan 
presente, alcansando un balor di 58. Tambe, ta un di e cuater enti- 
dadnan mas productivo den investigacion di salud di Latino America y 
ta promove e desaroyo di e generacionnan presente y futuro di dokter, 
nurse y personal di salud. 
E Fundacion tambe ta enfoca su esfuersonan den educa e comunidad 
nacional y internacional den tema di prevencion y reestablecemento di 
salud, pa logra un ayudo berdadero den e bienestar di e personanan, 
esaki ta logra a traves di multiple canal, medio di comunicacion y red 
social y contenido riba medio masivo di comunicacion. Na 2023 el a 
alcansa mas di 400 publicacion den medio masivo y a yega na mas 
di 120 episodio riba su podcast semanal Cuida tu Salud®, fuera di e 
revista digital mensual y su website nobo. 
E cancer mira y trata manera debe ser 
Na november 2023 a inaugura na publico e instalacionnan nobo di e 
Instituto Oncologico, como tambe e tecnologia di punta pa mehora e 
tratamentonan oncologico. E renobacion di infrastructura aki ta bin 
compaña tambe di un tecnologia di radioterapia cu ta mehora e eficacia, 
e tempo y e procesonan di recuperacion di e pashentnan oncologico. 


E Instituto Oncologico di Fundacion Santa Fe de Bogota na Colombia, ta 
conta cu e tecnologia y beneficio di Radixact X9 cu Sincornia, pa mehora 
e oferta integral di servicio di e Fundacion. E ekipo aki di radioterapia ta 
diseña pa administra e dosis prescribi na pashent cu precision submili- 
metrico. E sistema di tratamento Radixact X9 cu Sincrony ta permiti un 
nivel halto di precision cu un plataforma totalmente integra p’e planifi- 
cacion inteligente di e tratamento, e maneho di dato y administracion 
di e tratamento. 
[Cont. na siguiente pagina] 


Fundacion Santa Fe de Bogota 


Excelencia den atencion 
di salud cu ta supera e 
expectativanan di hende 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 



E centro di atencion clinico mas certifica di mundo 
Na 2023, Fundacion Santa Fe de Bogota a consolida como e hospital 
cu mas certificacion na nivel mundial (*fuera di Merca) di parti di Joint 
Commission International (JCI), entidad cu ta certifica y ta acredita e 
excelencia y siguridad. Su esfuerso y compromiso cu e calidad halto y 
e resultadonan riba salud, a logra 19 certificacion riba e centronan di 
atencion clinico, manera: 
• Cancer epitelial di ovario 
• Cancer di pulmon 
• Transplante di higra 
• Ataca Celebrovascular (ACV) 
• Estrechamento di e canal lumbar 
• Protesis di heup 
• Protesis di rudia 
• Substitucion di e articulacion di e schouder 
• Diabetes 
• Patologia Benigno di galblaas 
• Malesa tromboembolico venoso 
• Hidrocefalia normotensivo 
• Atake masivo di miocardio 
• Mieloma multiple 
• Schouder - Manguito Rotador 
• Neoplasias peritoneal 
• Obesidad 
• Ortogeriatria 
• Cancer di prostaat 


Fuera di esey, na 2023 nan a obtene pa di dos biaha e certificacion 
Planetree International Gold Level pa su excelencia den atencion enfoca 
riba persona cu distincion na Liderazgo y Innovacion, e mayor grado di 
reconocemento cu e organisacion mundial aki ta otorga. 
Salud pa un y tur 
Den e area di Salud Poblacional, nan ta enfoca nan trabao den cinco 
liña di intervencion cu e sosten di diferente socio p’e desaroyo di inves- 
tigacion cu ta motiva accion y tin impacto den e bienestar di e comu- 
nidadnan, prevencion y control di malesa transmisibel, salud mental y 
convivencia, bida saludabel y malesa cronico no transmisibel, sigur- 
idad alimentario y nutricional y salud sexual, reproductivo y materno- 
infantil. 


Riba un solo liña cu su obhetivo di comparti conocemento, beneficia 
e profesionalnan di salud y contribui e avancenan global di medicina, 
na 2023 a impacta mas di 76 mil persona a traves di nan programa di 
educacion continuo. 


Adicionalmente nan ta enfoca nan atencion den nan talento humano. 
Asina hopi cu 91% di e colaboradornan ta considera Fundacion Santa 
Fe de Bogota como un gran luga pa traha y a obtene e certificacion 
Great Place to Work. 


Den materia di Sostenibilidad, cu e participacion di tur e areanan di e 
Fundacion, ta contribui n’e cumplimento di e Obhetivonan di Desaroyo 
Sostenibel (ODS) y su metanan specifico. Tur e accionnan ta encamina 
na promove e bienestar di e personanan y e comunidadnan di Colombia 
y e region. P’esey ODS 3 riba Salud y Bienestar ta fundamental den e 
comprension di e aportenan. E institucion ta reporta su Informe Anual 
di Sostenibilidad cu standard GRI. 


Su infrastructura tambe ta concebi den cuadro di e responsabilidad cu 
e medio ambiente y bienestar. Recientemente, nan a inaugura e edificio 
nobo ambulatorio pa servicio di salud. A diseñ’e pensando riba comod- 
idad y bienestar di e pashentnan y nan famia. E espacionan di e edificio 
ta ofrece un ambiente moderno y acogedor cu ta faborece e recupera- 
cion, atencion personalisa y e cuidado di medio ambiente. 


Website: https://fundacionsantafedebogota.com 

P 
unxsutawney Phil a pronostica un primavera trempan riba un 
mainta nubla diabierna na Gobbler’s Knob (Pennsylvania), es- 
cenario celebracion mas grandi y mas conoci di Groundhog Day 
na Merca. Segun e grupo, e echo cu e marmot mira su sombra ta 
pronostica seis siman mas di winter. 


Prome cu e anuncio, presidente Tom Dunkel, cu e tradicional 
sombre di halto y smoking cu e circulo mas intimo di e club ta bisti, 
a splica cu su baston hereda for di e presidentenan anterior, entre 


nan su tata, ta dun’e e poder di papia “Groundhog-ese” y cu Phil 
lo bis’e cua di e dos pergaminonan mester uza. Segun Dunkel, e 
publico a yud’e lanta e marmot bisando na varios ocasion “Phil” 
prome cu un miembro di e club a saca e marmot door di un porta 
den un troncon di e escenario y manten’e na halto. 


Vice-presidente Dan McGinley a lesa e decision ,skirbi den verso 
y yena di chasco riba e envidia e marmot p’e duimnan opuesto di 
e humanonan y e speransa pa logra haya algun voto por escrito 
di Punxsutawney Phil den 2024, di e pergamino scogi y anuncia: 


“Feliz noticia aki riba Groundhog Day, un primavera trempan ta 
na caminda.” 


Den e ultimo añanan, por lo menos 10 mil persona a acudi na 
Punxsutawney, caminda cu e festividadnan ta cuminsa den pleno 
nochi y ta culmina cu pronostico di winter. Un multitud bisti cu jas, 


algun cu sombre di e marmot, a asisti n’e actuacionnan musical y 
vuurwerk mientras cu nan tabata spera e salida di solo y e apari- 


cion di Punxsutawney Phil. 


Gobernador di Pennsylvania, Josh Shapiro, a subi riba escenario 
prome cu Phil a sali pa pidi tur hende pa bay n’e festividadnan ora 
cu bin Punxsutawney e aña cu ta bin. Shapiro tambe a anuncia 
cu e famoso marmot ta meteorologo oficial nobo di Pennsylvania. 


“Punxsutawney awo mes t’e centro di universo y mi ta encanta cu 
boso tur ta aki,’ Shapiro a bisa. 
Phil ta pronostica mas winter cu hopi mas frecuencia cu e ta mira 


un primavera trempan, loke no ta un mal cos pa februari y maart 
den e parti west di Pennsylvania. Un agencia federal a analisa su 
historial aña pasa y a calcula cu su indice di pronostico tabata di 
40%. 
Mientras cu e mainta a avansa, a surgi algo parecido na un consenso 


riba e marmot, cu a respalda e pronostico di Punxsutawney Phil 
riba e adelanto di e primavera. Entre mas di un dozijn di informe 
di marmot pronosticado di tempo na Merca y Canada den e prome 
ora di diabierna, 10 tabata na banda di Phil y solamente tres a 


adverti di seis siman mas di winter. 



Octoraro Orphie, di Quarryville (Pennsylvania), rival di e marmot 
di Punxsutawney desde mas di un siglo, ta bisa cu e friu lo keda 


durante un tempo. Pero e marmotnan di Staten Island (New York), 
Nova Scotia y Quebec (Canada), Connecticut, Georgia, Illinois y 
Ohio a mustra na fabor di Phil: un primavera trempan. 


E tradicion di celebra e punto medio entre e dia mas cortico di aña 
durante e solsticio di winter y e equinoccio di primavera ta bay 
bek hopi siglo atras den e bida agricola Europeo. Na Pennsylvania 


tin mas di un dozijn di club di marmot activo, algun di cual ta bay 
bek na decada di 1930 y den por lo menos 28 estado di Merca 
y provincia Canades a aparece marmot cu ta pronostica tempo. 


E pelicula exitoso di 1993 “Groundhog Day,” protagonisa pa Bill 
Murray, a biba e interes pa Punxsutawney Phil y a inspira obser- 
vacion informal tur caminda. 
Ora cu e no ta haciendo su pronostico anual, Phil ta biba den un 
espacio adapta, hunto cu Punxsutawney Memorial Library, cu un 


bentana caminda e usuarionan di e biblioteca por tira un bista 
na su neishi. Na 2009, e trahadonan di e biblioteca a bisa cu 
Phil a logra scapa tres biaha, subiendo riba dak di e biblioteca y 
cayendo den e oficinanan mas of menos 15 meter di distancia. E 


no a resulta herida. 


Punxsutawney Phil ta pronostica primavera 
trempan durante e festividadnan di Groundhog Day 

D 
esde inicio di gobernacion Minis- 
ter Geoffrey Wever y Departamen- 
to di Asuntonan Economico, Comercio 
y Industria (DEZHI) tabata tin e meta 
pa mehora e proceso di habri un ne- 
goshi na Aruba. Asina aki hopi instan- 
cia gubermental a bay over na digi- 
talisacion unda cu e cliente no tur ora 
mester acudi personal pero por regla 
hopi cos online. Asina aki DEZHIa con- 
duci un survey pa haya sa con satis- 
fecho cliente nan ta cu e servicio brin- 
da personal y digital di DEZHI relaciona 
cu vestigingsvergunningen, pues per- 
misonan pa negoshi. 


Por nota cu tur esnan cu a participa n’e 
survey aki alrededor di 80% ta satis- 
fecho cu e servicio brinda como tambe 
e experencia di haya e informacion nan 


debido via e website di DEZHI. 
Door di e digitalisacion tambe awor 
DEZHI ta duna permisonan hopi mas 


rapido. Awor un comerciante por tin su 
permisonan ya caba den 2 pa 4 siman 
dependiendo di e complehidad di e 
petición/bedrijfsactiviteit/doelstelling 
of cantidad di directornan. 


DEZHI lo bay keda haci survey nan 
asina pa keda monitor y mehora nan 
servicio unda cu mester. 
“Mi ta contento di por tende cu e 
proceso di digitalisacion ta dunando su 
fruta nan,” Minister Wever a cuminsa ta 
bisa, “Parti di vision di nos Ministerio 
ta pa nos minimalisa redtape y opti- 
malisa e servicio pa haci’e mas facil pa 
haci negoshi aki na Aruba.” 


Minister Geoffrey kier a gradici e team 
completo di DEZHI pa cu e trabou nan 
cu nan ta desplegando. 


E 
aña aki un biaha mas Comision Celebracion Dianan Nacio- 
nal (CCDN), Departamento di Cultura Aruba (DCA) hunto cu 
Comision Arte di Palabra y Fundacion Corector di Papiamento, 
ta organisa e prestigioso competencia pa nombra nos di diesun 
Poeta di Patria pa aña 2024, kende ta un iniciativa di Sr. Atan Lee 
di feliz memoria. 


Pa e motibo aki nos ta extende un invitacion na tur escritor, 
poeta y declamado di 18 aña y mas, pa busca den nan curason 
e inspiracion pa skirbi bo miho elogio y poema na Papiamento, 
di nos dushi tera Aruba y su Cultura. E ultimo dia pa inscribi pa 
participa lo ta dia 26 di februari y pa entrega bo obra ta dia 29 di 
februari 2024. E competencia di Poeta di Patria lo tuma luga dia 
7 di maart 2024 na Museo Historico Aruba (Fort Zoutman) pa 
7pm. Escritornan cu inscribi lo mester bin presenta nan obra, si 
acaso bo mes no por presenta bo obra, por laga un otro persona 
present’e pa bo. 


Cada escritor por entrega un (1) obra, e poema mester ta na 
Papiamento y por tin entre 4 cu 9 strofa; cada strofa mester tin 
4 frase y por rima. 
Lo tin premio pa e Poeta di Patria y pa di dos y di tres luga. 


Pa inscribi pa Poeta di Patria y tayer, por manda un e-mail 
na artedipalabra@gmail.com, of por yama na Departamento di 
Cultura pa mas informacion Tel: 5822185 


Minister Geoffrey Wever: 


Digitalisacion di proceso di vestigingsvergunning ta dunando su fruta nan 


Inscripcion a habri pa competencia di Poeta di Patria 2024 

Parada Escolar - Muchanan yena cu energia 


Parti 1 

Parada Escolar - Muchanan yena cu energia 


Parti 2 


Diasabra, 3 Februari 2024 
COMUNIDAD 
16 
AWEMainta 


F 
undacion Stimami Sterilisami ta sumamente conten- 
to di anuncia cu Les Cappuchinas Café & Eaterie a 
lansa un iniciativa conmovedor y un menu delicioso cu 
e meta pa recauda fondo pa sostene e esfuersonan di 
Stimami Sterilisami pa yuda combati e crisis di cacho y 
pushi riba caya. E menu special lo ta disponibel durante 
henter e luna di februari, of manera e ekipo di Les Cap- 
puchinas ta yame “E Luna di Amor pa nos Mascotanan.” 


Den e promocion special aki, e café elegante situa den 
e curason di Oranjestad, lo ofrece cuminda y bebida 
exclusivo incluyendo e Dalmatian Latte (Oreo Latte), 
Dalmatian Croffle (Oreo Croffle), Paw-shaped Butter 
Cookies, y Cupcakes tematico. 80% di e entrada di e 
bentananan aki lo ser duna generosamente na Stimami 
Sterilisami, yudando e fundacion den su esfuersonan 
pa sterilisa cacho y pushi, y conscientisa pueblo di e 
necesidad pa cuida nan mascota. 


Descubri e encanto di Les Cappuchinas cu su indoor- 
dining elegante y comodo, of sinta pafo den nan hardin 
bunita y pet-friendly. E oasis sereno aki, rodea door 
di matanan di fruta manera Dragonfruit, Mango, y 
Soursop, ta ofrece e ambiente perfecto pa saboria nan 
cuminda dushi hunto cu bo mascota. Ademas, e café 
tin un ambiente trankilo cu Wi-Fi, brinda brindando nan 
clientenan un espacio perfecto pa relaha, traha of gosa. 


“Na Les Cappuchinas, nos ta kere den e poder di comu- 
nidad y compasion pa haci un diferencia real. E colabo- 
racion aki cu Stimami Sterilisami ta encarna nos vision 
comparti y esfuersonan pa un futuro miho pa cacho 
y pushi riba nos isla. Hunto, por medio di e iniciativa 
special aki, nos ta mira pa no solamente recauda fondo, 
pero tambe pa lanta conscientisacion tocante e asunto 
critico di sobrepoblacion di animalnan sin doño. 


E ta mas cu solamente sirbi cuminda y bebida delicioso; 
e ta tocante sirbi nos comunidad y duna bek na esnan 
cu no tin un bos. Nos ta orguyoso pa traha hunto cu 
Stimami Sterilisami y ta invita nos clientenan pa uni cu 
nos den e meta significativo aki,” Susanne Li, Directora 
di Les Cappuchinas ta comparti. 


Fundashon Stimami Sterilisami ta profundamente agra- 
decido pa e apoyo increibel di henter e team di Les 
Cappuchinas Café & Eaterie. Nos ta invita henter comu- 
nidad pa bishita e café, y disfruta di e promocion dushi 
y significativo aki. Bo participacion lo contribui na un 
futuro mas briyante. 


Les Cappuchinas ta uni cu Stimami Sterilisami 


Un iniciativa conmovedor pa yuda Aruba su cacho y pushinan 

D 
espues cu aña pasa Departamento di 
Agricultura, Cria y Pesca Santa Rosa a 
bin n’e idea pa cuminsa cu algo chikito pa 
nos productornan local cu a resulta den un 
Pop-Up Market exitoso. Awor nos ta cla pa 
continua cu esaki den luna di maart venide- 
ro. 


Hopi ta esnan cu a haya e idea aki uno inte- 
resante y sigur a wordo sosteni pa nos bishi- 
tantenan mirando e acogida cu esaki a haya 
durante 2023. Hopi ta esnan cu a encanta 
e idea pa motibo cu e ta den un escala mas 
chikito y ta duna e oportunidad n’e clientela 
pa mira y probecha di un of otro producto 
fresco mas facil. Sin mucho molester por 
yega cumpra y sigui cu otro compromisonan. 
Ta simplemente un cantidad di 15 productor 
local cu tin un of otro producto fresco n’e 
momento ey por yega na remarke den nos 
Pop-Up Market. Claro nos kier tene den un 
escala mas chikito pa asina facilita tur nos 
bishitantenan y sigur tambe e productor por 
sali mas facil for di nan producto fresco cu 
nan tin n’e momento ey pa ofrece. 


Faltando apenas un luna pa nos Pop-Up 
Market cu lo ta planea pa tuma luga riba 
diasabra dia 2 di maart venidero. 
Nos ta haci e siguiente apelacion dado caso 
cu bo tin producto fresco p’e fecha menciona 
por tuma contacto cu nos departamento na 
585-8102 pa asina reserva bo luga y pa nos 
por ta na altura kico t’e producto cu bo ta 
bay ofrece p’e Pop-Up Market. Nos ta desea 
pa por tin un variedad di producto produci 
localmente pa ofrece nos bishitanan riba e 
dia aki. Orario lo ta for di 8’or di te cu 11’or di 
mainta caminda Aruba completo por bishita 
y hasi nan compras riba e diasabra aki. 


Nos ta invita e pueblo di Aruba pa marca e 
fecha aki cu ta diasabra 2 di maart pa bishita 
nos Pop-Up Market y disfruta haciendo bo 
compras di e productonan fresco cu lo bay 
tin pa ofrece aki mes na Santa Rosa. 


Nos Pop-Up Market lo ta facil, conviniente y 
rapido. 
Bishita nos prome Pop Up Market p’e aña aki 
y comproba pa bo mes. 


Corda reserva bo cupo pa nos prome Pop Up Market dia 2 di Maart 

D 
iahuebs atardi ultimo, Stichting EPB a formalisa e “Onder- 
wijs & Examenregeling” (OER) pa cu su opleidingnan 
nobo. Un trabou cu a dura 2 aña, caminda diferente docen- 
te y directiva a traha intensivamente, den colaboracion cu 
Departamento di Enseñansa y Inspectoria. Esaki sigur ta un 


momento di celebracion! 
Den e OER por haya tur informacion necesario encuanto 
un opleiding: su programa, minutentabel/rooster, planning 
di toetsen y examens, etc. E opleidingnan nobo di EPB ta 
ekivalente na e opleidingnan MBO 2 di Hulanda. 


E OER ta un di e rekisitonan cu EPB mester cumpli cu ne, 
pa por obtene un “Erkende Opleidingscode” cerca DUO na 
Hulanda. Esaki ta nifica cu e diploma di e studiantenan por 
wordo registra den e sistema na Hulanda, cual lo habri mas 
porta pa nan den futuro. 


Na augustus 2022 EPB a start 4 opleiding nobo: 
1. All Business Services (nivel 2) 
2. Gastheer/-vrouw (nivel 2) 
3. Helpende Zorg en Welzijn (nivel 2) 
4. IT Medewerker (nivel 2) 


Na augustus 2023 a añadi 2 opleiding nobo: 
2. Monteur Elektrotechnische Installatie (nivel 2) 
2. Kok (nivel 2) 


Na augustus 2024 EPB ta desea di por habri e siguiente 
opleidingnan: 
1. Timmeren (nivel 2) 
2. Medewerker Service Gebouwen (nivel 2) 
3. Bakker (nivel 2) 
E proposicion aki ta cerca Minister di Enseñansa pa aproba- 
cion.   


Directiva di EPB ta hopi orguyoso y ta felicita henter e comu- 
nidad di EPB cu e gran logro aki. 


Un biaha mas EPB ta di fiesta!  

Receta 
TIEMPO PREVIO:3 h 25 min 
HORA DE COCINAR:15 minutos 
TIEMPO TOTAL:3 h 40 min 
4SERVICIO 


Ingredientes: 
Masa: 
1,5 taza de harina de pan 
1 huevo mediano , 30 gramos 
1 cucharadita Levadura instantanea 
0,25 cucharaditas. Sal 
1,5 cucharadas. Azúcar 
0,5 taza de leche fría 
1,76 cucharadas. Mantequilla ablandada sin sal 


Rellenos de coco: 
1 huevo mediano , batido 
2,4 cucharadas. Azúcar glas 
2,11 cucharadas. Mantequilla ablandada sin sal 
10 cucharadas Coco rallado 


Direcciones: 
1 - Prepare la masa: En un tazón, combine la harina para 
pan, el huevo, la levadura instantánea, la sal y el azúcar. 
Agregue gradualmente la mayor parte de la leche helada y 
reserve una pequeña cantidad, aproximadamente 1 cucha- 
rada, para más adelante. 
  
2 - Coloque el tazón firmemente sobre la base de la bati- 
dora. Inserte el gancho para masa y comience a utilizar la 
velocidad más baja. Mientras amasas, agrega poco a poco el 
resto de la leche hasta que la masa quede homogénea. 
  
3 - Incorporar la mantequilla blanda a la masa. Continúe 
amasando hasta que la mantequilla esté bien incorporada, 
deteniéndose para comprobar la elasticidad de la masa cada 
dos minutos. 


 4 - Después de mezclar, comprobar la consistencia de la 
masa con la prueba del cristal. Sigue estirando hasta que 
quede una película fina en el medio sin romperse. La masa 
debe quedar lo suficientemente fina como para que la luz 
la atraviese. Si se obtiene sin desgarros, entonces la masa 
está bien amasada. Tapar la masa y dejar reposar en un 
lugar cálido durante 2 horas. 
  
5 - Prepare el relleno de coco: en un recipiente aparte, mezcle 
el huevo batido, el azúcar en polvo, la mantequilla blanda y 
el coco rallado. Divide esta mezcla en 6 partes iguales. 
  
6 - Forma una bola con cada parte y refrigéralas hasta que 
las necesites. 


7 - Dar forma al pan: Una vez que la masa haya subido, 
divídela en seis partes iguales. Forma una bola con cada 
parte y déjalas reposar durante 20 minutos. 
  
8 - Aplana cada bola de masa y coloca una bola de relleno 
de coco en el centro. Encierra el relleno envolviendo la masa 
alrededor, formando una bola rellena. 
  
9 - Extienda cada bola rellena con cuidado y luego haga 
algunos cortes en la masa sin cortar el relleno. Dale forma 
de flor como se muestra en el vídeo. 


10 - Deje que estos panes con forma vuelvan a crecer durante 
50-60 minutos. Antes de hornear, úntelas con huevo batido. 
  
11 - Hornear: Precalienta el horno a 170°C (340°F). Hornea 
las flores del pan por 15 minutos o hasta que estén doradas. 


¡Disfrutar! 
  
NOTAS FINALES 
El uso de leche fría ayuda a conseguir una textura suave y 
tierna en el pan. 


Hermoso pan de coco | Fácil y Delicioso | 


El hermoso pan de coco es 
una dulce sorpresa increíble. 
Es ligero, esponjoso y con 
relleno de coco dulce. 
Parece una flor deliciosa y 
suave. Perfectamente 
nutritivo y no demasiado 
exigente de preparar. 

P’ESEY mescos cu boso a ricibi, Cristo Hesus, e Señor, 
asina cana den dj’E, siendo firmemente planta, y awor 
edifica den dj’E y establece den boso fe, mescos cu boso a 
wordo instrui, y ta abunda den gradicimento (Colosensenan 
2: 6-7). 


E a haci boso bibo hunto cun’E. Door di pordona nos tur 
nos trangrecionnan, door di cancela e certificado di debe, 
cu tabata consisti di decretonan contra nos, y cu tabata 
hostil pa cu nos. Y E a kit’e for di caminda door di clab’e na 
cruz. Y ora E a desarma e gobernantenan y autoridadnan. 
E a expone nan publicamente, door di triunfa riba nan pa 
medio di dj’E (Colosensenan 2 :13-15). 


P’esey si un hende ta den Cristo, ta un criatura nobo e ta: 
e cosnan bieu a pasa y a wordo haci nobo (2 Corintionan 
5:17). 


Laga nos permanece den e libertad cu Cristo Hesus a duna 
nos, y no bolbe bek den e mundo di inmoralidad, paranda, 
violencia, abuso, y malicia. 


Esun cu E yiu a haci liber, ta liber di berdad. Pasobra salba- 
cion ta bini solamente di Cristo Hesus, pasobra ta Cristo a 
muri na cruz pa nos tur pa pordon di nos picanan. 


E no a salba nos pa nos bay bek den mundo di maldad, 
no laga nos uza e libertad cu a costa bida di Cristo como 
libertinahe, y bolbe bek den caminda di scuridad, haciendo 
manera nos no ta balora e salbacion tan grandi, cu Cristo 
a duna nos. 


Nos ta yama pa sirbi Cristo Hesus, y bandona tur clase di 
idolatria, di nos bida pasado, nos ta yama pa aparta for di 
maldad, huy for di caminda di inmoralidad, y por fabor no 
tenta Dios, no bay bek den lodo. 


Pa hopi esaki ta un temporada di hopi tentacion, nan ta 
bisa den pueblo” caya ta yama”, pero e sanger di Cristo 
Hesus tin poder, pa libra hende di caya y di maldad, asina 
para firme den e bida triunfante cu Dios a duna nos, no 
bandona Señor. 


Un temporada caminda hende ta bebe y lubida Famia, 
completamente, un temporada caminda hopi ta bay trabao 
burachi, of droga, nan ta sali di parada, pa parada, fiesta 


pa fiesta, pasobra e actividad nan ta un pega tras di otro, 
y hende por cuminsa bebe for di mainta tempran awe, te 
manece mañan cu Dios kier. 


Nos no ta yama pa laga e diablo domina nos bida, pero nos 
ta yama pa laga Cristo tuma control di nos bida comple- 
tamente, pasobra e mesun hende cu bo ta awe, lo bo ta 
mañan cu Dios kier tambe. 


No benta bo curpa abao pa alaba e malvado, no destrui 
bo mes y bo famia, pasobra mañan cu Dios kier ta mesun 
famia bo mester, pasobra nan ta di bo. 


Hopi hende den cayente di carnaval ta comete erornan cu 
despues di carnaval nan ta lamenta, pasobra nan a cay bao 
di dominio di e malvado, tin hende cu ta lamentando eror 
carnavalesco cometi den pasado te cu dia di awe, p’esey 
no laga e spirito diabolico aki influencia bo, y asina aleha 
for di caminda di Dios bibo. 


Un fiesta di rebeldia y desobediencia na Dios, caminda 
mayoria hende mester bebe pa nan tin goso, of hopi mester 
ta droga pa nan tin goso, pero ta lubida cu e goso den 
Señor ta nos fortalesa. Laga nos haci hopi oracion, pa Dios 
tene misericordia, pasobra e ladron ta bini pa solamente 
horta, mata y destrui (Juan 10:10). 


Fortaleza pa Famia 


Sinceramente, Pastor Marcel Balootje 


Un bida triunfante den Cristo 


Diasabra, 3 Februari 2024 

“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Nos ta participa fayecimento di: 


Luz Dary 
Velasco Aguirre 
Cariñosamente yama “Dary” 
*17-05-1969 - †31-01-2024 


Acto di despedida lo wordo anuncia despues 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi”. - Salmo 33 


Cu inmenso triestesa ta anuncia fayecimento di: 


Vilette Maria Falconi 
Mihor conoci como: “Letty” 
*15-07-1954 - †26-01-2024 


Na nomber di su: 
Yiunan: Jimmy Mijer, Jeff Mijer 


Nieta: Mia Mijer 


Rumannan: Gregory Falconi, Renzino Falconi 


Subrinanan: Darlene Enelbrecht-Falconi, Carla 
Schippers-Falconi 


Acto di entiero a tuma lugar den seno familiar 
diahuebs 1 di februari 2024. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa 
fayecimento di nos ser stima: 


Sra. Isidoria M. 
Rasmijn-Tromp 
Cariñosamente yama “Chima” 
*15-05-1954 - †29-01-2024 


Su Mayornan 
Tata: † Serapio (Jajachi) Tromp 
Mama: † Tomasina (Onsi) Tromp - Boekhoudt 


Su Casa: 
Alberto (Mencho) Rasmijn 


Su Yiunan: 
Melina Ayring y Mario (Shati) Kelly - Kelly 
Melinda Marlin y Gilbert ( Gibi) Kock - Kelly 
Wilbert Alvinio Kelly 


Su Nietonan: 
Richmar Kelly Y Canryenne Tromp 
Igmar Kelly y Daniella Ariza Polo 
Gilery Kock 
Sigmar Kelly Y Darienne Santos Diaz 
Gillianne Kock 
Gilmery Kock 


Su bisanietanan: 
Alayna Kelly 
Delainy Kelly 


Su rumannan: 
†Cerilio (Buchi) Tromp y famia 
Candido (Candi) y Mena Tromp - Geerman y famia 
Leoncita (Lucy) Tromp y famia 
†Andres (Fenchi) Tromp y famia 


Yiunan di su casa: 
Sharline Rasmijn y famia 
Jacqueline Camara Da Silva - Rasmijn y famia 
†Francis Rasmijn y yui 
Gilbert Rasmijn y famia 


Su Ihanan: 
Josef Wernet 
Mirla Tromp 
Jarmin Croes - Tromp 


Swa y Cunanan: 
Shaki Rasmijn y famia 
Emilia Rasmijn y famia 
Modesto Rasmijn y famia 
Sara Rasmijn y famia 


Sobrino y sobrinanan, sobre sobrino y sobre 
sobrinanan, primo y primanan, comer y compernan, 
bisiñanan y conocirnan, ex collega di Departamento 
di Enseñansa y miembronan di OPPA. 


Y demas famia: Tromp, Boekhoudt, Rasmijn, Kelly, 
Kock, Croes, Geerman, Brete, Navas, Wernet, de 
Nobrega, Vrolijk, Wever, Dirksz, v/d Biezen, Lampe, 
Jansen, Hernandez, Giel, Gil, Erasmus, Bislip, 
Loefstok, Limunier, Henriquez, Krosendijk, Boekhout y 
Winterdaal. 


Acto di entiero lo tuma lugar dia 5 Februari 2024 pa 
4or di atardi saliendo for di Aurora funeral home pa 
Santana Catolico na Paradera. 


E resto mortal di defunto lo ta reposa for di 1 or di 
atardi na Aurora funeral home. 


Sin den nos dolor por a lubida un familiar nos ta pidi 
mil disculpa. 


Despues di entierro nos no por ricibi bishita di 
condolencia na cas. 


INTERNACIONAL - Den un movecion proactivo, e ehercito di Merca a intercepta y a destrui 
un misil Houthi cu supuestamente tabata prepara pa wordo lansa contra Saudi Arabia dia 
31 di januari 2024. E reaccion aki a tuma luga despues di e atake mortal cu misil di e 
Houthinan dia 29 di januari 2024, cu a causa morto di un miembro di e servicio Mericano 
y a herida cuater otro. 


Vocero di Pentagono, John Kirby, a declara cu e militarnan Mericano a considera e accionnan 
di e Houthinan un “menasa inminente” p’e personal y e instalacionnan Mericano na Saudi 
Arabia, loke ta hustifica e accion defensivo. Kirby a subraya e compromiso inkebrantabel 


di Merca di duna sosten na defensa di Saudi Arabia y proteha nan interesnan den e region. 


E rebeldenan Houthi, cu ta controla gran 
parti di nort di Yemen, a ataca Saudi Arabia 
persistentemente cu misil y drone desde 


2015. E coalicion lidera pa Saudi Arabia, 
respalda pa Merca, a participa den un 
conflicto largo pa restaura e gobierno di 
Yemen na poder. 
Expresando 
su 
profundo 
preocupa- 


cion, e Departamento di Estado di Merca 
a condena e atakenan Houthi, denunci- 
ando nan como inaceptabel y un desprecio 
flagrante pa bida civil. E comunidad inter- 
nacional, incluyendo Merca, a pidi e Houthi 
reiteradamente pa nan para cu e atakenan 


di inmediato. 


E atakenan di e Houthinan a aumenta e 
tension den e region, loke a yega na Iran, 
como partidario di e rebeldenan Houthi, 
como advertencia pa nan no interveni mas. 
Merca ta sigui enfoca pa rebaha e tension 
y impedi cu e Houthinan uza arma sumin- 
istra pa Iran den e atakenan contra Saudi 


Arabia. 
E reciente atake militar aki ta forma 
parti di un strategia mas amplio uza pa 


Merca pa contraresta e menasa Houthi. E 
accionnan anterior ta inclui e atake aereo 
di november 2023. N’e mesun momento, 
Merca ta colabora cu otro pais pa propor- 
ciona ayudo humanitario na Yemen, cu ta 
enfrenta un crisis humanitario grave. Cu 


miyones di persona na riesgo di hamber y 
un perdida calcula di 377 mil bida, e situ- 
acion ta subraya e necesidad urgente di 
solucion diplomatico pa mitiga e impacto 


devastador di e conflicto. 


Tension ta aumenta 
Ehercito Mericano ta destrui misil 
Houthi dirigi contra Saudi Arabia 


